Thu, 16 Apr 2026 10:29:34 +0200

Hævekurv Rund Vi vil alle gerne have et velsmagende brød og også gerne have det ser godt ud. Det kan du få ved at bruge en hævekurv som efterlader et flot mønster i brødet og hjælper en våd dej til at hæve opad i stedet for udad, når det formede brød efterhæver. Ved brug: En hævekurv kan benyttes både med og uden brug af klæde. Bruger du kurven uden klæde, skal den - inden du tager den i brug - smøres indvendigt med en neutral madolie. For at hindre dejen i at hænge fast drysses kurven, hver gang den bruges, med mel inden dejen lægges i. Benytter du et klæde i hævekurven, skal den ikke smøres med olie, men klædet skal stadig drysses med mel for at hindre dejen i at hænge fast. Grove meltyper, gerne med skaldele, er gode til at drysse både kurv og klæde med, da de optages langsommere i dejen. Vedligehold: Kurven må aldrig vaskes med sæbe. Lad kurven tørre og børst eventuelle rester af mel ud med en stiv børste. Alt efter behov skylles kurven i rent vand og tørres i ovnen ved 125°C i ca 20 minutter. Efterfølgende smøres kurven med neutral madolie. Følger du disse råd, vil du have glæde af hævekurven de næste mange år.

Pris: 0,00 DKK